
Parlamentul  României

Camera  Deputaţilor

Comisia pentru Industrii şi Servicii

                                                                             Bucureşti 24.03.2014

                   Nr. 4c-3/81/2014

Aviz

asupra proiectului de Lege pentru modificarea şi completarea 

Legii nr. 571/2003 privind Codul fiscal


Comisia pentru industrii şi servicii a fost sesizată, pentru aviz, în procedură de urgenţă, care va fi transmis Comisiei pentru buget, finanţe şi bănci, cu proiectul de Lege pentru modificarea şi completarea Legii nr. 571/2003 privind Codul fiscal (P.L.x 109/2014).

Consiliul Legislativ, cu avizul nr.961/11.09.2013, avizează favorabil proiectul de lege cu observaţii şi propuneri, preluate de iniţiator.

Consiliul Economic şi Social, întrucât nu a realizat condiţia de cvorum la şedinţă, a transmis, cu actul nr.2850/17.09.2013, punct de vedere de avizare favorabilă din partea Guvernului şi patronatelor şi punct de vedere de avizate nefavorabilă din partea sindicatelor.


Senatul, în  şedinţa din 03 martie 2014, a adoptat proiectul de lege cu amendamente.


Proiectul de lege are ca obiect de reglementare introducerea impozitatului forfetar în categoria impozitelor reglementate de Codul fiscal, ca un nou sistem de impozitare pentru persoanele juridice române din sectorul întreţinerii şi reparării autovehiculelor, turistic, restaurante şi alimentaţie publică. Contribuabilii acestui sistem de impozitare sunt cei care au realizat o cifră de afaceri anuală netă de până la 50 milioane euro, echivalent lei, sau deţin active totale care nu depăşesc echivalentul în lei a 43 milioane euro, au o pondere în total venituri de peste 70% a veniturilor obţinute în anul precedent din activităţile vizate de impozitul forfetar, un număr mediu anual de salariaţi mai mic de 250 şi nu se află în dizolvare.


S-a extins sfera de aplicare a impozitului forfetar redenumit impozit specific şi asupra contribuabililor care au ca activitate secundară una dintre activităţile corespunzătoare codurilor CAEN aflate sub incidenţa acestui tip de impozit, iar pentru anumite tipuri de activităţi s-a stabilit un impozit specific anual în sumă fixă.


În urma dezbaterilor, membrii comisiei au hotărât, cu majoritate de voturi şi o abţinere, avizarea favorabilă a proiectului de lege în forma adoptată de Senat


Prin obiectul de reglementare şi conţinutul său, proiectul de lege face parte din categoria legilor ordinare.


În conformitate cu prevederile art.75 din Constituţia României, republicată, Camera decizională pentru acest proiect de lege este Camera Deputaţilor.

